شرعية اسرائيل

شرعية إسرائيل كانت محل تشكيك من قبل ما تتأسس. من وقت ما ظهرت الصهيونية فى اوروبا، هيا الحركة اللى كان هدفها إقامة دولة يهودية فى فلسطين، و كان فيه معارضة ليها. و بعد قيام دولة إسرائيل سنة 1948 وحدوث النكبة فى نفس الوقت، ناس كتير من أفراد ومنظمات ودول ابتدو يشككوا فى شرعية إسرائيل وفى احتلالها لأراضى فلسطين التاريخية. ومع استمرار الصراع الفلسطينى الإسرائيلى والصراع العربى الإسرائيلى بشكل عام، فضل التشكيك فى سلطة الدولة موجود من أكتر من جانب.

انتقاد إسرائيل ممكن يشمل رفض فكرة إن ليها حق فى الوجود، أو من بعد حرب 1967، الاعتراض على نظام السيطرة اللى فرضته فى الأراضى اللى احتلتها. كمان اتوجهت لإسرائيل اتهامات بارتكاب جرائم ضد الإنسانية وجرائم حرب، زى الفصل العنصري، والتجويع، والإبادة الجماعية، وده على لسان باحثين وخبراء قانون ومنظمات حقوق إنسان. فى المقابل، إسرائيل بتشوف إن الانتقادات دى كلها محاولات لنزع الشرعية عنها. وبتقول أنييس كالامار، الأمينة العامة لمنظمة العفو الدولية، إن إسرائيل حافظت على «أطول و واحد من أكتر أشكال الاحتلال العسكرى دموية فى العالم».

فى 11 مايو 1949، اتقبلت إسرائيل كعضو كامل فى الامم المتحده، وبترتبط بعلاقات ثنائية مع كل الأعضاء الدائمين فى مجلس الأمن. لكن فيه دول كتير فى الامم المتحده مش معترفة رسميا بدولة إسرائيل. والدول دى بتبرر موقفها باستمرار الصراع الفلسطينى الإسرائيلى وبالاحتلال العسكرى الإسرائيلى للضفة الغربية والقدس الشرقية وقطاع غزة.

 شوف كمان 
الابادة الجماعية في غزة

 مصادر 

شرعية اسرائيل